เป็นผดผื่นไม่คัน ไม่เจ็บ ไม่มีอาการอะไรเลยขึ้นที่แขนลักษณะตามรูปที่แนบมาเลยค่ะ เล็กมากๆต้องจ้องใกล้มากๆถึงจะเห็นแบบนี้อันตรายไหมคะแล้วเป็นเกี่ยวกับอะไร
สวัสดีค่ะ อาการมีผดผื่นไม่คัน ไม่เจ็บ ดังรูปแนบ (ซึ่งจากรูปแพทย์ยังไม่เห็นรอยโรคใดๆที่ชัดเจนมากนักยกเว้นเป็นตุ่มใสๆเล็กๆ) นั้น อาจเกิดมาจาก ตุ่มจากผดร้อน สิวข้าวสาร ตุ่มจากการอุดตันของต่อมเหงื่อหรือต่อมไขมัน การมีตุ่มน้ำจากการติดเชื้อเช่นเริม งูสวัด แต่ตุ่มมักจะใหญ่ขึ้น เจ็บ และแสบด้วยได้ หรือเป็นการอักเสบที่ไม่จำเพาะเจาะจงที่ผิวหนังโดยถ้าเป็นผดร้อนก็น่าจะเป็นชนิดมิลิอาเรีย คริสตัลลินา (Miliaria Crystallina) เป็นผดชนิดรุนแรงน้อยที่สุด เกิดอาการขึ้นที่ชั้นผิวด้านบนสุด โดยผดจะมีลักษณะเป็นตุ่มน้ำใส ๆ ที่แตกออกโดยง่าย สาเหตุอาจเกิดจากสภาพอากาศร้อนชื้น การทำกิจกรรมที่ต้องใช้แรง ผิวหนังได้รับความร้อนมากเกินไป ผิวหนังถูกปิดทับนานๆการรักษาสามารถใช้ยารักษาตามอาการและความรุนแรงของผด ในบางรายเป็นไม่มาก หรือพอไม่สัมผัสความร้อน ไม่อับชื้นแล้วก็อาจหายได้เอง แนะนำการปรึกษาแพทย์หรือเภสัชกรให้ดีก่อนใช้ยาเสมอ โดยอาจไปพบแพทย์เพื่อตรวจประเมินความรุนแรงและให้ได้การวินิจฉัยที่แน่ชัดก่อน ถ้าตุ่มดังกล่าวยังเป็นต่อเนื่อง ลุกลาม หรือเริ่มมีอาการเจ็บ คัน